Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9304

c) a nemzetközi polgári repülés által igényelt egyéb légiforgalmi térképek előállításánál; 2) repülés előtti felkészülési térképként. 16.2 Alkalmazási előírások 16.2.1 Az ICAO 1 : 1 000 000 Légiforgalmi Világ Térképet az 5. Függelékben meghatározott minden területről az 1.3.2 pontban előírt módon el kell készíteni. Megjegyzés. - Ha üzemeltetési, vagy térképkészítési megfontolások azt mutatják, hogy az üzemeltetési igények hatékonyan kielégíthetők az ICAO 1 : 500 000-es Légiforgalmi Térképpel, vagy az ICAO Kis Méretarányú Légiforgalmi Navigációs Térképpel, akkor ezek bármelyike rendelkezésre bocsátható az alap 1 : 1 000 000 méretarányú térkép helyett. 16.2.2 Ajánlás. - Az összes szárazföldi terület teljes ábrázolásának biztosítása, és valamely koordinált sorozat kellő folyamatosságának biztosítása érdekében az 1 : 1 000 000-tól eltérő méretarányú térképek méretarányának megválasztását körzeti egyezményben kell meghatározni. 16.3 Méretarány 16.3.1 A kilométer és tengeri mérföld mérővonalakat a következők szerint kell elrendezni: - kilométer, - tengeri mérföld, egyazon “O” pontból induló függőleges vonal mentén, a térképlap szélén feltüntetve. 16.3.1.1 Ajánlás. - A lineáris mérővonal legalább 200 km (110 tengeri mérföld) hossznak megfelelő méretű legyen. 16.3.2 A térképlap szélén egy (méter/láb) átváltási mérővonalat is fel kell tüntetni. 2007/70/II. szám 16.4 Formátum 16.4.1 Ajánlás. - A címfeliratokat és a széljegyzeteket az ICAO valamelyik munkanyelven kell a térképre nyomtatni. Megjegyzés. - Az ICAO munkanyelvét kiegészítve, a kiadó ország nyelve is alkalmazható. 16.4.2 A csatlakozó lapok számozására, valamint a tengerszinthez viszonyított magasságok kifejezésére alkalmazott mértékegységre vonatkozó tájékoztatást úgy kell a térképlapon elhelyezni, hogy az a térkép összehajtogatott formájában is jól látható legyen. 16.4.3 Ajánlás. - A térképlap összehajtogatásának módja a következő legyen: A térképet hossztengelye mentén, a felező szélességi kör mellett hajtsa össze, úgy, hogy a térkép előlapja kívül és felül legyen; fordítsa a térképet alsó felével felfelé, a középső hosszúsági kör mentén hajtsa félbe befelé irányban,majd mindkét fél részt harmonikaszerűen hajtsa vissza. 16.4.4 Ajánlás. - Amikor csak lehetséges, a térképlap határvonalainak meg kell egyezni az 5. Függelékben megadottakkal.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes